  Майя Бывальцева Туэ гужем Удмуртиысь лагерьёсын но санаторийёсын 90 сюрс пиналъёс шутэтскозы но тазалыксэс юнматозы. Нылпиослэсь, быдэ вуымтэослэсь но егитъёслэсь шутэтскон дырзэс радъян понна улосвыл коньдэтысь 362 миллион 700 сюрс манет висъямын (2017-тӥ арын — 335 миллион 900 сюрс манет). Со сярысь ивортэ элькунысь дышетонъя но тодосъя министерстволэн пресс-службаез. Гужем ӵоже 700-лэсь трос ужъюртъёс ужалозы. Та дыре соослэсь дасьлыксэс муниципал но элькун ӧриос, чаклась ёзэсъёс эскеро. Нырысетӥ смена кутскон азьын котькуд лагерьлэн дасьлыкъя ужкагазъёсыз луыны кулэ. Тегъёс: Тазалык Дышетон Ижкар Удмуртия пиналъёс шутэтскон гужем  